活，且施药治疾，百姓德之。晋工部主事，升员外郎，司榷荆南，通商惠民，免竹筏之征，减船税之钞，汉沔称福星焉。升济南府知府，值旱蝗为灾，单骑亲历州县，多方蠲赈，民获更生。又尝军需孔亟，闾阎凋瘠，军赋多不及额，为大司农所劾，百姓如倪宽故事，争先输纳，奏最，改东昌府知府，擢广东海道宪副，时海寇猖獗，全粤震警，栻指授方略，生擒贼首十三人，散其馀党，以勤劳卒于官。严州大街有「名高两浙坊」，为解元蔡应龙、举人吴一栻、徐鹏程立。弟吴一栋、吴一松，侄吴希哲，字睿卿，崇祯进士，刑科给事中。